Lolitan anatomia

Lolita-asukokonaisuuden muodostamiseen käytetään apuna muutamia tiettyjä pääelementtejä. Tyypillisimmin lolita-asukokonaisuus koostuu seuraavista asioista:

* Hiusasuste (esim. Alice bow)
* Blouse
* Kuppikakku-silhuetin omaava mekko tai hame (esim. OP tai JSK)
* Bloomers / mamelukit
* Polvisukat / sukkahousut
* Kengät (esim. tea partyt)
* Alushame

Useimmiten, riippuen tyylistä ja tilanteesta, kaikkia elementtejä ei välttämättä sisällytetä samaan asukokonaisuuteen. Ainoa elementti, jota juuri ikinä ei jätetä pois asukokonaisuudesta, on alushame. Tyylin parissa aloittelevaa suositellaan aluksi noudattamaan peruskaavaa kirjaimellisesti niin kauan, kunnes perusteet ovat hallinnassa.

## Hiusasusteet

Yleisimpiä hiusasusteita lolitassa ovat hiuspannat (Alice bow), headdressit, bonnetit, hiusrusetit, baskerit ja mini-hatut. Hiusasusteet lolitassa eivät ole täysin sidoksissa pelkkään tiettyyn lolitan alatyyliin, vaikkakin tietyt hiusasusteet saattavat olla yleisimpiä tietyissä tyyleissä.

Siinä missä useimmiten lolita-asukokonaisuuden ydin on lolitamekko tai -hame, on kuitenkin tärkeää kiinnittää huomiota myös hiuksiin. Hiussomiste saa asukokonaisuuden monesti näyttämään heti siistimmältä, mutta myös tasapainoiselta kokonaisuudelta.

BonnetHeadress
## Bolerot, villatakit, neuleet ja hupparit

Samalla tavalla kuin monet muutkin lolitavaatteetkin myös nämä ovat koristeltu monesti ruseteilla, röyhelöillä ja/tai pitsillä. Lolitassa suositaan monesti lyhyemmän mallisia villatakkeja ja neuleita, koska ne laskeutuvat siistimmin lolitamekon tai -hameen kanssa.

## Paidat

Yleinen trendi lolitassa on peittää olkapäät joko OP-mallisella mekolla tai sitten käyttämällä lolitaan soveltuvaa blousea JSK-mallisen mekon tai lolitahameen kanssa. Tyypillisin lolitablouse on peter pan -kauluksinen paita puhvihihoilla. Lolitablouset vaihtelevat ulkonäöltään hyvin pitkälti lolitatyylin perusteella, vertaa esim. sweet lolitan ja classic lolitan blousea.

## Cutsew-vaatteet

Cutsew on lyhenne sanoista "cut and sew" ja viittaa lolitavaatteisiin, jotka on tehty trikoo-kankaasta. Cutsew-vaatteita käytetään useimmiten casual lolitassa johtuen siitä, että kyseiset vaatteet ovat useimmiten paljon hillitympiä kuin monet muut lolitavaatteet. Cutsew-vaatteita tehdään monesti lähinnä paitoina ja huppareina, mutta välillä eri lolitabrändit teettävät myös cutsew-mekkoja.

## Mekot ja hameet

Lolitamekot voidaan jakaa mallinsa perusteella seuraaviin:

* OP eli One-Piece
* JSK eli Jumper Skirt
* Empire waist tai Babydoll

One-Piece-mallisella mekolla tarkoitetaan sellaista lolitamekkoa, jossa on hihat, kun taas Jumper Skirtillä tarkoitetaan olkaimellista mekkoa. JSK mekkojen kanssa pidetään tyypillisemmin lolitablousea mekon alla ja monet kyseisen malliset mekot on tehty käytettäväksi paidan kanssa.

Lolitamekot kuin myös hameet on monesti koristeltu ruseteilla, pitsillä ja/tai röyhelöillä. Huomattava osa mekoista ja hameista on printillisiä, mutta joukosta löytyy myös yksivärisestä kankaasta tehtyjä.

Lolitan monesti tunnistaa nimenomaan mekon/hameen silhuetista, joka tyypillisesti on kellomainen. Silhuetti yleensä saavutetaan alushameen avulla. Mekon ja hameen pituus lolitassa on yleensä vähintään polviin asti.

## Bloomers / mamelukit

Bloomersit tai mamelukit ovat suunniteltu käytettäväksi mekon tai hameen alla. Bloomersien käyttösyyt useimmiten vaihtelee käyttäjän perusteella, mutta tyypillisimmin bloomerseja käytetään joko estämään vilauttaminen tai lämmikkeenä talviaikaan. Yleensä bloomersien tarkoitus ei ole vilkkua helman alta, mutta varsinkin old school -lolitassa monesti bloomersien annetaan tarkoituksella näkyä hivenen mekon tai hameen helman alta.

## Polvisukat

Lolitassa tyypillisimmin käytetään yli polven sukkia tai sukkahousuja riippuen täysin lolitatyylistä. Myös nilkkasukat kenkien kanssa ovat varsin yleinen näky lolitassa kesäaikaan.

Polvisukat voivat olla joko yksivärisiä tai kuviollisia sekä koristeltu pitsillä ja ruseteilla. Printilliset sukat ja sukkahousut ovat viimeisen viiden vuoden aikana yleistyneet varsinkin sweet lolitassa sweet lolita brändien ansiosta.

## Kengät

Tyypillisimmät kengät lolitassa ovat mary jane -malliset kengät, mutta myös muita vaihtoehtoja on. Lolitassa suositaan useimmiten pyöreäkärkisiä, sironmuotoisia kenkiä, jotka mahdollisesti on koristeltu ruseteilla. Kengät voivat olla joko matalapohjaisia, korollisia tai jopa paksulla platformilla.

## Alushameet

Alushameen avulla saadaan lolitalle tyypillinen helman muoto ja moni pitää alushameen käyttämistä pakollisena asiana tyylissä. Alushameet useimmiten valmistetaan tyllistä tai organzasta ja kerrostetaan useammaksi kerrokseksi, jotta haluttu silhuetti saadaan aikaseksi. Myös vannealushameita käytetään jonkisen verran hameen alla.

Alushameita valmistetaan kahden mallisena: A-linjasina ja cupcake-mallisina. Jälkimmäinen malli on suosittu varsinkin sweet lolitassa kun taas A-linjanen alushame on yleisempi classic lolitassa. Monesti suositellaan hankkimaan mekon mallin mukainen alushame, jotta vaate laskeutuu kauniimmin.